
Subsemnata Soroiu Oana, inspector în cadrul Primăriei orașului Boldești-Scăeni, analizând Proiectul de hotărâre pentru modificarea Hotărârii Consiliului Local nr.158/24.11.2015, am constatat următoarele:
-prin HCL nr.158/24.11.2015-s-a reglementat taxa de parcare. 
-datorită problemelor care au apărut în timpul gestionarii acestei activităţi sunt necesare modificări şi completări.
-pentru a elimina aceste probleme, prin Proiectul de hotărâre sus menționat, se propune  introducerea următoarelor modificări la ANEXA nr.1-Taxa de parcare rezervată:
- punctul 101 cu următorul cuprins: ,, Posesorii de autovehicule/vehicule cu masa mai mare de 2 tone (autoutilitară transport marfă, autobuze/microbuze, inclusiv remorcă/semiremorcă), pot parca aceste autovehicule/vehicule în locurile special amenajate şi semnalizate de Primăria Oraşului Boldeşti-Scăeni, astfel:
- în parcarea amenajată şi marcată corespunzător situată pe strada Podgoriei, vis-a-vis de sediul societăţii de apă;
- în parcarea amenajată şi marcată corespunzător situată pe strada Bucovului, pe tronsonul cuprins între staţia CF şi barieră CF;
-punctul 102 cu urmatorul cuprins:,, Parcarea autovehicule/vehicule cu masa mai mare de 2 tone (autoutilitară transport marfă, autobuze/microbuze, inclusiv remorcă/semiremorcă) în zonele unde aceasta este interzisă, prevăzute la punctul 10, constituie contravenţie şi se sancţionează conform OUG nr. 195/2002;
	Faţă de cele mai sus menţionate, consider că iniţierea acestui Proiect de hotărâre este necesară şi oportună.



      Întocmit,
SOROIU OANA

